
Projektas



LIETUVOS RESPUBLIKOS
DARBO KODEKSO 88, 108, 113, 1301, 132 STRAIPSNIŲ PAKEITIMO IR PAPILDYMO 
ĮSTATYMAS

2011 m.                                d. Nr.
Vilnius

(Žin., 2002, Nr. 64-2569; 2005, Nr. 67-2400; 2008, Nr. 63-2375; 2009, Nr. 93-3993; 2010, Nr. 1-4, Nr. 81-4221)

1 straipsnis. 88 straipsnio pavadinimo pakeitimas ir straipsnio papildymas 3 dalimi
1.	Pakeisti 88 straipsnio pavadinimą ir jį išdėstyti taip:  
„88 straipsnis. Tarpininkavimo įdarbinant paslaugų teikimas ir įdarbinimas per laikinojo įdarbinimo įmones“.
2. Papildyti 88 straipsnį 3 dalimi:
„3. Įdarbinimo per laikinojo įdarbinimo įmones ypatumus nustato specialus Lietuvos Respublikos įstatymas.“ 

2 straipsnis. 108 straipsnio 1 dalies pakeitimas 
Pakeisti 108 straipsnio 1 dalį ir ją išdėstyti taip:
„1. Darbo sutartys gali būti:
1) neterminuotos;
2) terminuotos, trumpalaikės, sezoninės;
3) dėl antraeilių pareigų;
4) nuotolinio darbo;
5) patarnavimo darbams;
6) kitos.“

3 straipsnis. 113 straipsnio pakeitimas
Pakeisti 113 straipsnį ir jį išdėstyti taip:
„113 straipsnis. Trumpalaikė darbo sutartis
1. Trumpalaikė darbo sutartis yra darbo sutartis, sudaryta ne ilgesniam kaip dviejų mėnesių laikui.
2. Trumpalaikės darbo sutarties sudarymo pagrindus (aplinkybes, kurioms esant gali būti sudaroma trumpalaikė darbo sutartis), tokios sutarties pakeitimo ir pasibaigimo aplinkybes, taip pat darbuotojų, dirbančių pagal šias sutartis, darbo ir poilsio laiko ypatybes nustato Vyriausybė.“

4 straipsnis. 1301 straipsnio 2 dalies pakeitimas
Pakeisti 1301 straipsnio 2 dalį ir ją išdėstyti taip:
„2. Grupės darbuotojų atleidimais nelaikomi atvejai, kai darbuotojai atleidžiami iš   darbo suėjus darbo sutarties (terminuotos, sezoninės, laikinojo darbo, trumpalaikės) terminui.“

5 straipsnis. 132 straipsnio 1 dalies pakeitimas 
Pakeisti 132 straipsnio 1 dalį ir ją išdėstyti taip:
„1. Darbo sutartis negali būti nutraukta su nėščia moterimi nuo tos dienos, kai darbdaviui buvo pateikta medicinos pažyma apie nėštumą, ir dar vieną mėnesį pasibaigus nėštumo ir gimdymo atostogoms, išskyrus šio Kodekso 136 straipsnio 1 ir 2 dalyse nustatytus atvejus, taip pat trumpalaikę darbo sutartį pasibaigus jos terminui.“

6 straipsnis. Įstatymo įsigaliojimas ir taikymas
1. Šis įstatymas įsigalioja 2011 m. liepos 1 d. 
2. Laikinosios darbo sutartys, sudarytos iki šio įstatymo įsigaliojimo, tęsiasi iki jų termino pabaigos ir joms taikomos trumpalaikės darbo sutarties nuostatos.


Skelbiu šį Lietuvos Respublikos Seimo priimtą įstatymą.


RESPUBLIKOS PREZIDENTAS










